[bookmark: _GoBack]  ОБЩИНСКИ СЪВЕТ –  ДУЛОВО, ОБЛ.СИЛИСТРА[image: ]

		
ул. “Васил Левски” № 18                                				тел.: (0864) 2 31 00 
7650 Дулово							   e-mail: obs_dulovo@abv.bg




ДО
ОБЩИНСКИ СЪВЕТ -
ДУЛОВО



ДОКЛАДНА ЗАПИСКА

от инж. СЕЗГИН ГАЛИБ – председател на Общински съвет - Дулово

Относно: Предложение за избор на съдебен заседател към Окръжен съд – Силистра за мандат 2027–2030 г.


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

С Решение № 450 от 28.04.2026 г. Общински съвет – Дулово откри процедура за избор на съдебни заседатели към Окръжен съд – Силистра за мандат 2027–2030 г. и избра Временна комисия за провеждането ѝ.
Временната комисия изпълни възложените ѝ задачи, като разгледа постъпилите документи, извърши проверка за съответствие със законовите изисквания и проведе публично изслушване на допуснатия кандидат.
В определения срок постъпи едно заявление за участие в процедурата от Нехат Неджмидин Нури с вх. № ОбС-05-190/04.06.2026 г.
След извършената проверка комисията е установила, че кандидатът е представил всички документи, изискуеми съгласно Закона за съдебната власт, поради което с Протокол № 1 от 16.07.2026 г. го допусна до етап „Изслушване“.
В изпълнение на чл. 68, ал. 5 от Закона за съдебната власт на интернет страницата на Общински съвет – Дулово беше публикуван списък на допуснатия кандидат и документите, предвидени в закона.
На заседание, проведено на 03.08.2026 г., Временната комисия проведе публично изслушване на кандидата. В срока по чл. 68а, ал. 2 от Закона за съдебната власт не постъпиха становища и въпроси от юридически лица с нестопанска цел, определени за извършване на общественополезна дейност.
След проведеното изслушване комисията приема, че кандидатът отговаря на изискванията на чл. 67 от Закона за съдебната власт и притежава необходимите нравствени качества, мотивация и подготовка за изпълнение на функциите на съдебен заседател.
Въз основа на доклада на Временната комисия предлагам Общински съвет – Дулово да приеме следното

РЕШЕНИЕ:


На основание чл. 21, ал. 1, т. 23 и ал. 2 от Закона за местното самоуправление и местната администрация, във връзка с чл. 68а, ал.4 от Закона за съдебната власт, Общински съвет – Дулово

1. Определя Нехат Неджмидин Нури за кандидат за съдебен заседател към Окръжен съд – Силистра за мандат 2027–2030 г. и го предлага за избиране от Общото събрание на съдиите при Апелативен съд – Варна.

2. Възлага на председателя на Общински съвет – Дулово да изпрати настоящото решение, ведно с документите на кандидата по чл. 68, ал. 3 от Закона за съдебната власт, на председателя на Апелативен съд – Варна. 



Вносител,

ИНЖ. СЕЗГИН ГАЛИБ
Председател на Общински съвет – Дулово

